Rīgas domes Izglītības, kultūras un sporta departamentam

Kr.Valdemāra ielā 5, Rīga

Rīgā, 13.03.2021. Nr. 2021/3

*Pieteikums pārstāvja dalībai Rīgas domes un nevalstisko organizāciju sadarbības memoranda īstenošanas padomē.*

Rīgas Uzņēmēju biedrība (turpmāk – RUB) izvirza dalībai Rīgas domes un nevalstisko organizāciju sadarbības memoranda īstenošanas padomē RUB valdes priekšsēdētaja vietnieci Edīti ALKSNI.

RUB ir nevalstiskā organizācija, kas apvieno Rīgas pilsētas mazos un vidējos uzņēmējus. Biedrība ierakstīta Biedrību un nodibinājumu reģistrā 2001.gada 20.martā. Biedrības mērķi:

1. Pārstāvēt Rīgas pilsētas uzņēmēju intereses un veidot dialogu ar valsts un pašvaldību iestādēm un starptautiskajām organizācijām, iesaistoties lēmumu pieņemšanā, kas sekmētu uzņēmēju un Rīgas pilsētas ekonomisko attīstību. Rīgas pilsētas uzņēmēju interešu pārstāvniecība un dialoga veidošana ar valsts un pašvaldību iestādēm un starptautiskajām organizācijām;
2. Rīgas pilsētas un ārvalstu uzņēmēju savstarpējās sadarbības veicināšana;
3. Uzņēmējdarbības attīstības veicināšana un ar uzņēmējdarbības veicināšanu saistītu projektu izstrādāšana un īstenošana;
4. Rīgas pilsētas uzņēmējdarbības vides attīstība;
5. Īstenot un atbalstīt labdarības pasākumus, un veicināt uzņēmēju korporatīvo sociālo atbildību;
6. Īstenot pieaugušo izglītības projektus.

RUB pretendente ir valdes priekšsēdētaja vietniece Edīte Alksne.

E.Alksne biedrībā darbojas kopš 2011.gada gan kā biedrības prezidente, gan kā valdes locekle. Viņai ir ievērojama darba pieredze NVO sektorā, strādājot Latvijas Darba devēju konfederācijā par biedru vadītāju un Rīgas reģiona uzņēmēju biedrību koordinatori, pārstāvot RUB Ministru kabineta un NVO Memoranda padomē, kā arī pēdējos sešus gadus darbojoties Latvijas Tirdzniecības un rūpniecības kameras Rīgas reģionālajā padomē.

E.Alksne vairākkārt kā eksperte sniegusi savu vērtējumu Rīgas attīstības plānošanas dokumentiem, rakstot atzinumus par pilsētas attīstības rīcības virzienu izpildi. Viņa kā biedrības deleģētā persona ir piedalījusies dažādos Rīgas domes organizētajos pasākumos, forumos, semināros u.c. aktivitātēs, piemēram, Rīgas un NVO forumā “Rīga dimd” prezentēja redzējumu par pašvaldības sociālo dialogu ar uzņēmējiem, video rullītī reklamēja grantu programmu “Atspēriens”, organizēja uzņēmēju vieslekcijas Rīgas Vakara ģimnāzijā, pēc viņas iniciatīvas RUB biedri vairākkārt tikušies ar Rīgas domes deputātiem un Rīgas pašvaldības iestāžu un institūciju pārstāvjiem.

E.Alksnei ir izveidojusies veiksmīga sadarbība ar Pierīgas uzņēmēju biedrībām un virkni citām NVO. Šobrīd pēc E.Alksnes iniciatīvas RUB realizē Norvēģijas grantu projektu “Vietējā un reģionālā trīspusējā sociālā dialoga pilnveidošana Latvijā”. Projekta pirmais pasākums notika pērnā gada novembrī ciešā sadarbībā ar Rīgas domes Pilsētas attīstības komiteju un RD Pilsētas attīstības departamentu.

Pielikumā E.Alksnes prezentācija

Cieņā

Edīte Alksne

Valdes priekšsēdētāja vietniece

Alksne

info@rub.lv